مہجوٗر نَگَر سِکھ قتلِ عام

مہجوٗر نَگَر سِکھ قتلِ عام چھُ 3 فَرؤری 2001 ہس مَنٛز ہندوستان کِس جۆم تہٕ کٔشیٖر کِس سریٖنگر ضِلعس مَنٛز سِکن ہِنٛز جان لیوا گولہِ چلاونُک حوالہٕ دِوان۔ اَتھ حملَس مَنٛز گٔیہِ ڈرائیو بائی گولہِ چلاونَس مَنٛز کم از کم شےٚ نَفر ہلاک تہٕ پانٛژھ زخمی گٔیہِ۔ مہجوٗر نگر حملہٕ اوس کٔشیٖرِ ہِنٛزِ سِکھ برادٔری پؠٹھ دوٚیِم بوٚڈ حملہٕ- مارٕچ 2000 سس مَنٛز کوٚر نامعلوٗم بندوٗق بردارَو چٹھی سِنٛگھ پورہَس مَنٛز 35 سِکھن ہُنٛد بٔڑِس پیمانَس پؠٹھ قَتٕل عام۔

قتٕل

اِطلاعات مُطٲبِق گوٚو یہِ واقعہٕ گٔنؠ کھَن علاقُک بلال احمد خان ناوٕ سٟتؠ آٹو رکشہ چلاون وٲلہِ سٕنٛدِ مارنہٕ سٟتؠ شروٗع۔ گٔنؠ کھَن کؠو بسکیٖنَو کوٚر اِلزام زِ جموں و کشمیر پُلیسٕک سپیشَل آپریشنز گروپ (ایس او جی) ہٕنٛدِ زٕ سِکھ رُکُن گٔیہِ پٔتمہِ بۄدوارِ دۄہ بِلال سٕنٛدِس آٹو رکشاہَس مَنٛز۔ أمؠ سٕنٛز لاش آیہِ پتہٕ بائی پاسَس نزدیٖک أمؠ سٕنٛزِ آٹو پؠٹھٕ برآمد کرنہٕ۔ امہِ ہلاکتہٕ سٟتؠ اوس سرینگرَس مَنٛز زبردست احتجاج شۆروٗع کوٚرمُت۔

اَتھ معاملَس مَنٛز ہلاک گژھَن والؠن شیٚن ہٕنٛدِ ناو چھِ ستنم سنگھ، چرنجیت سنگھ، گورمیت سنگھ، سورج سنگھ، سُمیت پال سنگھ تہٕ بلونت سنگھ تہٕ پانٛژھ زخمی چھِ کنول نین سنگھ، ستینٛدر کور، وکرم سنگھ، چند کور تہٕ دھرمیندر سنگھ۔

آل پارٹیز سِکھ کوآرڈینیشن کمیٹی چھُ اِلزام لگٲومُت زِ "حوٚکوٗمَتھ گٔیہِ چٹی سِنٛگھ پورہ تہٕ مہجوٗر نگر قتلامَس مَنٛز شٲمِل 'قاتلَن' خَلاف مقدمہٕ درج کرنس مَنٛز ناکام"۔

اَمہِ پَتہٕ

ہلاکتو پتہٕ کٔر واریاہو سِیٲسی تہٕ مذہبی جماعتَو وحشیانہ قتلٕچ مذمت۔ اَتھ معاملس مَنٛز چھنہٕ کانٛہہ تہِ گِرِفتٲری کرنہٕ آمٕژ۔

 حَوالہٕ 

زٲژ:2001 واقعات